Maxim (bulharský patriarcha)

Maxim (), svetským menom Marin Minkov (* 29. október 1914 – † 6. november 2012) bol hlavou Bulharskej pravoslávnej cirkvi s titulom patriarcha bulharský a metropolita sofijský. Sídlil v bulharskom hlavnom meste Sofii.

Patriarcha Maxim sa narodil 29. októbra 1914 v obci Orešak v Bulharsku. V mladosti sa stal mníchom. V roku 1941 prijal mníšske meno Maxim a bol vysvätený za diakona. V roku 1944 sa stal kňazom. V roku 1947 bol povýšený do hodnosti archimandrita. 30. decembra 1956 bol vysvätený za biskupa ako titulárny biskup branitský. V roku 1960 sa stal lovečským metropolitom. 

4. júla 1971 bol zvolený a intronizovaný za patriarchu Bulharskej pravoslávnej cirkvi.

Nástupcom Patriarchy Maxima je Neofit I Bulharský, ktorý bol zvolený 24. februára 2013.

Iné projekty 

Narodenia v 1914
Úmrtia v 2012
Pravoslávni predstavitelia
Patriarchovia
Bulharské osobnosti